laion/Wikipedia-Exotic huggingface dataset:
רכס קרטוגרפים

רכס קרטוגרפים או רכס הקרטוגרפים או רכס קרטוגרפרז (באנגלית: Cartographers Range) הוא רכס הרים בתרוני, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה. אורכו של הרכס 40 קילומטרים. הרכס גובל, בצפונו, בקרחון פרל הארבור; במזרחו - בקרחון טאקר; ובדרומו - בקרחון הירפילד, וקרחון טרפלגר. גובהו של הרכס 2,011 מטרים מעל פני הים. הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שם הקרטוגרפים ועל שם טכנאי הקרטוגרפיה של יחידת המפות המיוחדות של הסקר הגאולוגי של ארצות הברית. רכס קרטוגרפים באתר הסקר הגאולוגי של ארצות הברית רכס קרטוגרפים באתר הגאזט האנטארקטי של ממשלת ניו זילנד רכס קרטוגרפים באתר הגאזט האנטארקטי המשווה SCAR של ממשלת אוסטרליה מפת רכס קרטוגרפים באתר קטלוג המפות של הגאזט האנטארקטי של ממשלת אוסטרליה מחשבון מרחקים - המרחק מרכס קרטוגרפים לאתרים סמוכים רכס קרטוגרפים באתר mountainplanet מפת אזור רכס קרטוגרפים רכס קרטוגרפים באתר mindat מידע גאוגרפי והיסטורי מידע גאוגרפי
גוזל

גּוֹזָל הוא צאצא של עופות הבוקע מן הביצה במצב בלתי מפותח, בו הוא לא יכול לעזוב את הקן, והוריו מאכילים אותו. יש גוזלים שבוקעים מן הביצה כשעיניהם עצומות והפלומה שלהם דלילה. יש גוזלים הבוקעים במצב שעיניהם פקוחות וכל גופם מכוסה פלומה צפופה. בעברית המודרנית אפרוח יכול לפרוח מהקן כבר ביומו הראשון, ואילו הגוזל תלוי בהוריו וגוזל מהם את מזונם. אפרוח - ולד הבוקע מהביצה כאשר הוא מפותח ועצמאי יותר מאשר גוזל פרחון אבקוע תטולה מדיה וקבצים בנושא גוזלים ואפרוחים בוויקישיתוף אפרוח וגוזל, באתר "השפה העברית" אפרוח וגוזל, באתר האקדמיה ללשון העברית, ‏28 בפברואר 2012 גדעון לב, חשיפה לרעש פוגעת בהתפתחות של ציפורים צעירות, באתר הארץ, 30 באפריל 2024 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
בראק קפיטל פרופרטיז

בראק קפיטל פרופרטיז אן וי (Brack Capital Properties NV) היא קרן נדל״ן וחברה ציבורית הרשומה בהולנד, העוסקת בנדל"ן מניב למסחר ולמגורים בגרמניה. החברה כלולה במדד תל אביב 125. בראק קפיטל הוקמה בשנת 2006, על ידי שמעון וינטרוב ורונן פלד, כחלק ממהלך של ארגון מחדש בקבוצת בראק קפיטל הולדינגס, בית השקעות ישראלי העוסק בהשקעות בתחומי הנדל"ן והפיננסים. עם הקמתה, הועברו אליה ארבעה נכסים מניבים בגרמניה שהוחזקו על ידי הקבוצה. ואחר כך רכשה נכסים נוספים בגרמניה. במהלך 2010, השלימה החברה גיוס של 30 מיליון יורו לפי שווי של 100 מיליון יורו, ממספר משקיעים פרטיים. בנובמבר 2010 נרשמה למסחר בבורסה לניירות ערך בתל אביב לפי שווי של 115 מיליון יורו. במהלך 2011 גייסה מאות מיליוני שקלים בהנפקת איגרות חוב, ורכשה עוד נכסים בגרמניה, בעיקר מרכזים מסחריים, דירות להשכרה ודיור מוגן. במאי 2017, רכש איש העסקים טדי שגיא את השליטה בבראק תמורת כ-1.1 מיליארד שקל, בפברואר 2018 מכר אותה תמורת 1.4 מיליארד שקל. בין הנכסים שבבעלות (חלקית או מלאה) של החברה: כ-12,000 דירות להשכרה בערים ברמן, הנובר, ליפציג, דורטמונד וקיל. מלאי קרקעות לבנייה בעיקר בעיר דיסלדורף. פורטפוליו של נדל"ן מסחרי מניב. רובו נמכר במהלך השנים 2019 ו-2020. ברק קפיטל היא חברה בעלת שם דומה אך אינה קושרה לבראק קפיטל. ברק קפיטל היא חברה למסחר בניירות ערך, בבעלות איש הפיננסים אייל בקשי, מומחה לנגזרים. בחברה היה שותף יצחק תשובה בין השנים 2007 ל-2014. אתר האינטרנט הרשמי של בראק קפיטל פרופרטיז בראק קפיטל פרופרטיז אן וי בע"מ, באתר הבורסה לניירות ערך בתל אביב בראק קפיטל פרופרטיז אן וי בע"מ, באתר "מאיה" בראק קפיטל פרופרטיז אן וי בע"מ, באתר גלובס בראק קפיטל פרופרטיז, באתר Crunchbase (באנגלית) בראק קפיטל פרופרטיז: נתונים כספיים באתר מאי"ה. שירות גלובס, ‏בראק הולדינגס: הצעת רכש לרכישת מניות בראק קפיטל השקעות ב-19.5 ש' למניה, באתר גלובס, 6 במאי 2004 מיכאל רוכוורגר, שרון שפורר, עסקי הנדל"ן הסודיים של וינטרוב נחשפים: 2 מיליארד יורו בכל עולם, באתר TheMarker‏, 4 בפברואר 2010 אבי שאולי, ‏וינטרוב ופלד מנפיקים פעילות נדל"ן בגרמניה: מי כבר הצטרף?, באתר גלובס, 11 בנובמבר 2010 יורם גביזון, וינטרוב חוזר לבורסה: מציע לציבור להשתתף במיזמי הנדל"ן שלו בגרמניה, באתר הארץ, 13 בנובמבר 2010 אבי שאולי, תמר קובלנץ, ‏בראק קפיטל: וינטרוב ופלד חתכו מחיר ההנפקה, באתר גלובס, 25 בנובמבר 2010 ערן אזרן, ביקושי יתר של חצי מיליארד שקל בגיוס של בראק קפיטל, באתר הארץ, 27 בפברואר 2011 מיכאל רוכוורגר, בראק משקיעה 400 מיליון שקל בגרמניה, באתר הארץ, 16 בינואר 2011 אביב לוי, ‏בראק קפיטל בתנופה: משקיעה 61 מיליון שקל ברכישה של 267 יחידות דיור נוספות בגרמניה, באתר גלובס, 17 בספטמבר 2014 עומרי כהן, ‏טדי שגיא רוכש את השליטה בבראק אן וי ב-1.1 מיליארד שקל, באתר גלובס, 23 במאי 2017 עומרי כהן, ‏טדי שגיא מוכר את השליטה בבראק.אן.וי ב-1.4 מיליארד שקל, באתר גלובס, 17 בפברואר 2018 ערן אזרן, בראק אן.וי מתרחבת בגרמניה: רכשה קרקע בדיסלדורף בכ-133 מיליון יורו, באתר TheMarker‏, 10 בדצמבר 2017 צלי גרינברג, בראק אן וי מוכרת 40% מהנדל"ן המסחרי שלה ב-175 מיליון יורו, באתר כלכליסט, 24 במרץ 2019 שרון שפורר, המעבדה של אייל בקשי, באתר הארץ, 7 בספטמבר 2009 מיכאל רוכוורגר,רם עוזרי, פרת המזומנים הפרטית של תשובה: ברק קפיטל תרמה 10% לרווחי דלק, באתר הארץ, 7 בדצמבר 2010 רון שטיינבלט, ‏תשובה מוכר ההחזקה בברק קפיטל ברווח של 900% ב-7 שנים, באתר גלובס, 24 ביוני 2014
Starship

האם התכוונתם ל... סטארשיפ – משגר רב־שימושי כבד הנמצא בתהליכי פיתוח על ידי חברת SpaceX Starship – להקת רוק אמריקאית סטארשיפ אנטרטיינמנט – חברת תקליטים קוריאנית Starships – סינגל של הזמרת הטרינידדית ניקי מינאז'
ג'ון מ. אדמונד

ג'ון מרמיון אדמונד (באנגלית: John Marmion Edmond;‏ 27 באפריל 1943 – 10 באפריל 2001) היה פרופסור לגאוכימיה ימית ואוקיינוגרפיה במכון הטכנולוגי של מסצ'וסטס, אשר עשה עבודות חלוציות על חלקיקים אוקיאניים, מחזור הפחמן הדו-חמצני האוקיאני, יסודות קורט, ורדיואיזוטופים. הוא חקר וניתח כימיה של מים מסביבות מגוונות כמו פתחי האוורור ההידרותרמיים של רכס האוקיינוס לאוקיינוסים הקוטביים עד לנהרות ואגמים מרוחקים באמריקה הדרומית, אפריקה, סיביר וטיבט. הוא וסטודנטים ועמיתיו במעבדה שלו מדדו יותר אלמנטים כימיים בריכוזים נמוכים יותר במים מאשר היו בעבר. אדמונד נולד ב־27 באפריל 1943 בגלאזגו, סקוטלנד. למד באוניברסיטת גלאזגו (תואר במדעים, 1965) ובאוניברסיטת קליפורניה, סן דייגו, שם קיבל את הדוקטורט בשנת 1970 במכון Scripps לאוקיינוגרפיה. הוא היה עמית של החברה המלכותית כמו גם של האיחוד הגיאופיזי האמריקני. הוא קיבל את מדליית מקלוואן של AGU, ואת מדליית אורי. הוא נפטר ב־10 באפריל 2001. פרנסיס אלברדה, נשיא האיגוד האירופאי לגאוכימיה בזמן מותו של אדמונד אמר כי "מדען יכול להיות גאה ביותר אם בסוף ימיו הוא תרם רעיון אחד ששינה את התפיסה האנושית של את העולם. ג'ון אדמונד השאיר אותנו עם כמה כאלה. מאמרים מדעים של אדמונד Henry Elderfield, Edward A. Boyle, John Marmion Edmond. 27 April 1943 — 10 April 2001, Biographical Memoirs of Fellows of the Royal Society 54, 2008-12-12, עמ' 137–159 doi: 10.1098/rsbm.2008.0011 ערך זה הוא קצרמר בנושא מדעי כדור הארץ ובנושא אמריקאים. אתם מוזמנים לתרום לוויקיפדיה ולהרחיב אותו.
גל גברעם

גל גברעם (נולדה ב-1 במאי 2001) היא אושיית רשת, שחקנית, דוגמנית ומנחת טלוויזיה ישראלית. נולדה בנתניה. הוריה התגרשו כשהייתה בת ארבע, בגיל שמונה אביה עזב את הבית וניתק עם המשפחה קשר, והיא גדלה עם אמהּ מירה עטיה, שתי אחיותיה ואחיה-התאום. בשנת 2015 ניצחה בתוכנית המציאות "הבנים והבנות" בערוץ הילדים בעונה השלישית, ביחד עם הבנות נועה כהן וסשה סבירדנקו - כשבנוסף גל גם זכתה בתואר חביבת הקהל. ב-2017 הנחתה את התוכנית היומית לנוער "אונליין" של ערוץ הילדים אצל HOT, בין השאר לצד קים אור אזולאי וטיילור מלכוב, ביוני של אותה שנה התארחה בשיר "לובשת קיץ" של פלג ואלון ו-ויק. בנוסף ב-2017 דגמנה את קולקציית בגדי הים YOUNG של רשת ההלבשה התחתונה הישראלית "אפרודיטה". לפני כן הצטלמה לחברות אופנה ישראליות, בהן "גליתה", "פוקס" וטוונטי פור סבן. כמו כן, עשה שיתופי פעולה עם מותגים דוגמת "קלווין קליין", "עדיקה", "הוליסטר" ו"איל מקיאג'". בשנת 2018 גילמה את אור, שחקנית בצוות בידור של המלון בסדרת הנעורים "אילת". בנוסף ב-2018, השתתפה בעונה השנייה של סדרת הרשת "No_Filter#" של אתר פרוגי (מבית ynet). ב-25 באוגוסט 2019 התגייסה לצה"ל. השתחררה בדצמבר 2021. בדצמבר 2020 החלה להשתתף בעונה ה-11 של תוכנית המציאות "האח הגדול" ברשת 13, והודחה תשיעית. ביום העצמאות 2021 הנחתה לצד קובי מחט את אולפן הבוקר של רשת 13. בשנת 2022 החלה לשחק בסדרת הנוער "סקיי" בתפקיד סיגל, עובדת בבית הקפה של עוצמה. בשנת 2023 גל נבחרה לשחק בסדרה "רוני ותום" בתפקיד אורית, מחנכתם של רוני ותום בעונה ראשונה ושנייה. מדצמבר 2020 הייתה גברעם בזוגיות עם יוצא "האח הגדול" תום חיימוב, אותו הכירה כשהשניים השתתפו יחד בתוכנית. באפריל 2022 פורסם כי השניים נפרדו. במרץ 2022 חשפה בפוסט כי מזה כחצי שנה היא מתמודדת עם דיכאון. גל גברעם, ברשת החברתית אינסטגרם גל גברעם, במיזם "אישים" לתיעוד היצירה הישראלית גל גברעם, במסד הנתונים הקולנועיים IMDb (באנגלית) רז שכניק, “שקורין גדעון תתקלח עם מי שבא לה. אם הייתה לנו אמבטיה, אולי גם אני ואמא היינו עושות יחד. בחופשה לא נכנסים יחד לג'קוזי?", באתר "ידיעות אחרונות", 9 ביולי 2021 ליאור שלו, ‏עכשיו תורה, באתר ‏מאקו‏, 21 באוקטובר 2021 השתלטו על המדינה, באתר פורום האח הגדול, ‏3.2.21 אילנה שטוטלנד, ‏יומן מסע: הישראלים שמספרים על יציאת מצרים הפרטית שלהם, באתר מעריב אונליין, 21 באפריל 2016 עולה על גל גבוה: היפה בלבן היא נתנייתית, באתר mynetnetanya, ‏2017-06-13 GG on Instagram: “המפקד סשה והממ נטע גם אני בשוק.. אבל אני בטוחה שאתם גאים בי עכשיו, בכל זאת חצי זה לא צחוק #AUG19 #oneyearago”, באתר Instagram (באנגלית) GG on Instagram: “י״ב באלול תש״פ ”, באתר Instagram (באנגלית) Log into Facebook, Facebook (באנגלית) גל גברעם ותום חיימוב נקלעו לתקרית אלימה בכניסה למסיבת "האח הגדול", באתר וואלה, 12 באפריל 2021 יפעת הללי אברהם, ‏זה סופי: תום חיימוב וגל גברעם נפרדו, באתר ‏מאקו‏, 7 באפריל 2022 גל גברעם: "לא רוצה לשקר, אני בדיכאון כבר חצי שנה", באתר וואלה, 16 במרץ 2022
שברולט קורבט C6

שברולט קורבט C6 (באנגלית: Chevrolet Corvette C5) היא הדור השישי של הקורבט, שיוצרה על ידי ג'נרל מוטורס מ-2005–2013. הקורבט C6 הציגה מנוע V8 LS2 חדש אשר מפיק של 400 כ"ס (298 קילוואט) ב 6,000 סל"ד. החל משנת הדגם 2008 קיבלה הקורבט מנוע חדש ה- V8 LS3 עם כוח גדול יותר כ- 430 כ"ס (321 קילוואט) ב -6,500 סל"ד. הקורבט מאיצה בין 0 ל -100 קמ"ש בתוך 4.0 שניות ומהירותה המרבית היא 330 קמ"ש. ה- Z06 הגיע כדגם 2006 ברבעון השלישי של 2005 והוא הקל ביותר מכל דגמי הקורבט. ה- Z06 צויד במנוע חדש מנוע ה- V8 LS7 . אשר מספק כ־500 כ"ס ב -6,300 סל"ד. ה- LS7 הוא המנוע החזק ביותר מתוצרת ג'נרל מוטורס. נתוני הביצועים עומדים על זמן האצה מ־0 ל-100 בתוך 4.0 שניות. ה- ZR1 הוא גרסת הביצועית הגבוהה של ה- Z06 עם מנוע V8 LS9 מנוע בעל הספק כוח של יותר מ-630 כ"ס ומהירות של 330 קמ"ש. ה- Grand Sport נחשפה ב -2010. הגרנד ספורט מחליפה את האופציה הקודמת ל- Z51. ה-Grand Sport יצאה עם שיפורים רבים ושונים מה-ZR1 כולל מנוע ותיבת הילוכים. Z06X תוכננה להיות מכונית מרוץ. ה- C6. R שימש כמחליף ל- C5-R, שנבנה על ידי פראט ומילר, והוצג לתחרות הראשונה שלו במירוץ ה-12 שעות של סברינג 2005 בסדרת לה מאן האמריקאית. הוא הגיע למקום השני והשלישי בכיתתו, ממש מאחורי מכונית המירוץ החדשה אסטון מרטין DBR9 . הוא הוצג כעבור שבוע בתערוכת הרכב הבינלאומית בניו יורק לצד ה- Z06. בשנת 2006, הקורבט C6. R זכתה בשתי אליפויות לה-מאן GT1 האמריקאיות. ב־17 במרץ 2007 היא זכתה במעמד ה- GT1 ב־12 שעות של סברינג . ה-Z06-R הוא Z06 בגרסת מרוץ. שברולט קורבט שברולט קורבט C7 שברולט קורבט C8 אתר האינטרנט הרשמי של שברולט קורבט C6 מדיה וקבצים בנושא שברולט קורבט C6 בוויקישיתוף שברולט קורבט C6 במוזיאון הקורבט הלאומי הרשמת C6 Vette הרשמית Neff, John (2009-04-24). "Chevy Corvette Grand Sport returns for 2010!". Autoblog.com. נבדק ב-2010-09-30.
ויקטור גרטלר

ויקטור גרטלר (בהונגרית: Gertler Viktor; בודפשט, 24 באוגוסט 1901 – בודפשט, 5 ביולי 1969) היה במאי קולנוע יהודי-הונגרי זוכה פרס קושוט (המקביל בהונגריה לפרס ישראל). גרטלר נולד במשפחה יהודית. אביו היה אדולף גרטלר, סוחר יליד ארשקאויוואר ואמו הייתה פרידריקה (פרידה) ברגר (1880-1943). סבו וסבתו מצד אביו היו יוז'ף גרטלר (1837-1920) סוחר, ובטי שלזינגר, ומצד אמו סבו היה פילפ ברגר וסבתו ברטה פייגל. לאחר סיום בחינות הבגרות התחיל לעבוד כפקיד בנק. בהמשך למד שירה ואחר כך סיים את לימודי המשחק בבית הספר לדרמה של סידי ראקושי. הוא סיים את לימודיו בשנת 1923 וחתם חוזה בתיאטרון הלאומי של פץ'. בנוסף למשחק, החל גם לביים. הוא נסע לברלין בשנת 1927 כדי לצלם סרטים. במפעל הקולנוע הגרמני UFA, הפך תחילה לעוזר, לימים לעורך ולאחר מכן לבמאי. הוא חזר להונגריה עם עליית הנאצים לשלטון בגרמניה בשנת 1933. בשנת 1934 התחתן עם ארז'בט שרש בבודפשט. סרטו העלילתי הראשון היה "האחות מריה", שצולם בשנת 1936. הוא התגורר בבריסל במהלך מלחמת העולם השנייה וחזר להונגריה לאחר סיום המלחמה. בשנים 1945–1947 ניהל בית ספר לקולנוע בבודפשט ובין תלמידיו הרבים היה גם במאי הקולנוע היהודי הונגרי יאנוש הרשקו. אחר כך היה מרצה באוניברסיטה לאמנויות התיאטרון והקולנוע בין 1948 ל-1954. בגרמניה ובאוסטריה: The Three from the Filling Station (1930) The Man in Search of His Murderer (1931) Der Kongreß tanzt (1931) Inquest (1931) About an Inquest (1931) I by Day, You by Night (1932) Storms of Passion (1932) Congress Dances (1932) Quick (1932) A City Upside Down (1933) Gently My Songs Entreat (1933) Peter (1934) Catherine the Last (1936) הקונגרס רוקד (1931 - גם העורך) האחות מריה (1936) חתונה בכפר (יום רביעי הגנוב) (1936) מריקה (1937) הגבר כולו משוגע (1937) עולם האדונים (1938) מכשפת טירת ליאניוואר (1938) האדם שהוחלף (1938 - גם תסריטאי) יום 1 במאי חופשי בבודפשט (1945) ללא שקרים (1945) מלבוש פאר הונגרי (1949) אורי מורי (מסיבת אדונים) ( (1949) קרב בשלום (1951) כבוד ותהילה (1951) חנות כלבו ממשלתית (1953) סבי ואני (1954) כיסא הקסם (1954) דריסה (1955) אבא של דולרים (1956) אביר פזמן (1956) קדחת (1957) בחצות (1957) במעלה המדרון (1958) דיו אדום 1958) המקרה של הנער הנוסטי עם מרי טוט (1960) איש הזהב (1962) אדם שלא קיים (1963) כלות אלמנות (1964) ואז הברנש... (1966) המעגל האחרון (1968) פרס קושוט (1957) פרס האמן הדגול (1966) הסרט שלי (1942 - אוטוביוגרפיה) לקסיקון ביוגרפי הונגרי 1978-1991 (A-Z). מדיה וקבצים בנושא ויקטור גרטלר בוויקישיתוף ויקטור גרטלר, במסד הנתונים הקולנועיים IMDb (באנגלית) ויקטור גרטלר, באתר AllMovie (באנגלית) ויקטור גרטלר, במסד הנתונים הקולנועיים KinoPoisk (ברוסית) על הסרטת אחד מסרטיו בטרקסנטמיקלוש (בהונגרית) "Berger Frida halotti bejegyzése a Budapest V. kerületi polgári halotti akv. 259/1943. folyószáma alatt". "Gertler Adolf és Berger Frida házasságkötési bejegyzése a Budapest VI. kerületi polgári házassági akv. 911/1900. folyószáma alatt". "Gertler József halotti bejegyzése a Budapest VI. kerületi polgári halotti akv. 1726/1920. folyószáma alatt". "Berger Fülöp és Feigl Berta házasságkötési bejegyzése a pesti izr. neológ hitközség házassági akv. 88/1879. folyószáma alatt". "Gertler (Viktor) Győző és Sörös Erzsébet házasságkötési bejegyzése a Budapest V. kerületi polgári házassági akv. 200/1934. folyószáma alatt".
פליקס קולמר

פליקס קולמר (3 במאי 1922 – 5 באוגוסט 2022) היה פיזיקאי יהודי-צ'כי, ניצול השואה, שהתמחה בתחום האקוסטיקה. במהלך מלחמת העולם השנייה והשואה הוא היה פעיל במחתרת הצ'כית והיה בין הבודדים שהצליחו להימלט מאושוויץ. קולמר נולד בפראג בשנת 1922 למשפחה יהודית מתבוללת. אביו נפטר בשנת 1932. הוא בילה חופשות באוסטריה אצל דודו. כתוצאה מכך הוא היה באוסטריה במהלך הפלישה הנאצית לצ'כוסלובקיה. קולמר נבחר להיות חלק מעובדי הכפייה שבנו את גטו טרזיינשטט, ונשלח בטרנספורט הראשון לטרזין. הטרספורט כלל גברים יהודים צעירים בעלי כושר עבודה, מתוך כוונה שהגברים יסייעו בבניית הגטו. בטרזין הוא נאלץ במיוחד לבנות מיטות קומתיים, מכיוון שהיה לו ניסיון בנגרות. בשלב מסוים הוא נכלא במבצר הקטן, והיחס לאסירים על ידי האס אס, הביא אותו להצטרף לתנועת ההתנגדות. הוא מצא מסלול מילוט מחוץ לטרזין, אך מעולם לא השתמש בו בעצמו; המסלול שימש כמה אסירים מאוחר יותר. הוא הצליח להשתמש במעמדו כדי להגן באופן זמני על כמה מבני משפחתו, כולל סבתו, אמו וארוסתו. אמו נפטרה בטרזיינשטט בשנת 1941. באוקטובר 1944 נשלח קולמר לאושוויץ-בירקנאו. על פי זיכרונותיו המאוחרים הוא הגיע לטרנספורט עם 1,500 איש, מהם 1,250 נשלחו מיד לתאי הגזים על ידי יוזף מנגלה. קולמר שרד רק את הבחירה הראשונית הזו מכיוון שאסיר שלא הכיר אמר לנאצים שהוא עובד מתכת. ביחד עם חבר הוא הצליח להימלט מאושוויץ בקפיצה לרכבת, שפניה היו למחנה גרוס-רוזן, והגיע למחנה המשנה פרידלנד. לאחר המלחמה עבד קולמר כמהנדס חשמל והפך למומחה לאקוסטיקה. קולמר החל להרצות לא רק בתחום התמחותו, אלא גם על מלחמת העולם השנייה. הוא קיבל כמה פרסים על פעילותו בתנועת ההתנגדות, מחקרו המדעי וגבורתו. הוא גם סייע לקורבנות הנאצים שביקשו פיצויים. היה סגן נשיא הוועד הבין לאומי של אושוויץ. נפטר ב-5 באוגוסט 2022. פליקס קולמר, במסד הנתונים הקולנועיים IMDb (באנגלית) "Prof. Ing., DrSc. Felix Kolmer (1922) - Skautsky institut". Skautsky institut (באנגלית אמריקאית). אורכב מ-המקור ב-2018-07-19. נבדק ב-2018-07-24. "Aufbaukommando (1941) | Holocaust". www.holocaust.cz (בצ׳כית). נבדק ב-2018-07-24. "V tom místě nešlo počítat dny, vzpomíná český uprchlík z Osvětimi". iDNES.cz. 2015-01-18. נבדק ב-2018-07-24. "Felix Kolmer (1922) - Biography". Memory of Nations (באנגלית). אורכב מ-המקור ב-2018-07-19. נבדק ב-24 ביולי 2018. {{cite web}}: (עזרה) televize, Česká. "Felix Kolmer aneb Smrt v úsměvu doktora Mengeleho". ČT24 - Česká televize (בצ׳כית). נבדק ב-24 ביולי 2018. {{cite news}}: (עזרה) "Prof. Ing. Felix Kolmer, DrSc. – Katedra zvukové tvorby". kzt.famu.cz (באנגלית אמריקאית). אורכב מ-המקור ב-2018-07-24. נבדק ב-2018-07-24. עלון ארגון יוצאי קרקוב
צבא ההגנה לישראל במלחמת לבנון הראשונה

מלחמת לבנון הראשונה התקיימה מ-6 ביוני 1982 ועד 29 באוגוסט של אותה השנה בין ישראל לכוחות אש"ף, סוריה, אמל וחזבאללה בשטחה של לבנון. במלחמה זו נהרגו כ-654 חיילי צה"ל, 4 הוגדרו כנעדרים ו-8 חיילים נפלו בשבי. לפי ההערכות נהרגו כ-18,000 איש מן הצד השני. ערך מורחב – הגזרה המזרחית במבצע שלום הגליל אוגדה 880 בפיקוד יום-טוב תמיר. כללה את חטיבה 656, חטיבה 645 ואת חטיבה 767 אוגדה 90 בפיקוד גיורא לב. כללה את חטיבה 14, חטיבה 943, חטיבה 399 ואת חטיבה 623. אוגדה 252 בפיקוד עמנואל סקל שהייתה המזרחית ביותר בלבנון כללה את חטיבה 401, חטיבה 7, גדוד שריון מחטיבה 514, כוח מסיירת מטכ"ל, גדוד שקד וחטיבה מבה"ד 1. הצבא הסורי נערך בכוחות מן הדיוויזיה הראשונה. במהלך המלחמה נשלח תגבור מן הדיוויזיה השלישית וחטיבת שריון נוספת ערך מורחב – הגזרה המרכזית במבצע שלום הגליל אוגדה 162 שכללה את חטיבה 460 (עד שהועברה לכח דני במהלך הלחימה), חטיבה 609 (התווספה לאוגדה במהלך הלחימה) וחטיבה 500 שתוגברה בגדוד 932 ובגדוד 9263 כח יוסי בפיקוד יוסי פלד שהורכב במהלך המלחמה. כלל את גדוד שריון 77, גדוד הצנחנים 7063, חטיבה 514 וחטיבה 409. כח מאולתר בפיקוד דן ורדי שכלל את חטיבה 769, חטיבה 460, חטיבה 623 וכוח גולני שכלל גדוד חי"ר, פלס"ר גולני, ו-2 פלחה"ן הדיוויזיה הראשונה של סוריה ועוד חטיבת שריון וחטיבה ממוכנת. במהלך המלחמה הכוח ההסורי תוגבר בעוד דיוויזיה וחטיבת שריון. ערך מורחב – הגזרה המערבית במבצע שלום הגליל אוגדה 36 בפיקוד אביגדור קהלני שכללה את חטיבת גולני, חטיבה 769 (שבהמשך הועברה לאוגדה 91) וחטיבה 188 אוגדה 96 בפיקוד עמוס ירון. כללה את חטיבת הצנחנים ואת חטיבה 454 אוגדה 91 בפיקוד יצחק מרדכי שכללה את חטיבה 211 (בהמשך הועברה החטיבה לאוגדה 36), חטיבה 847, חטיבה 939, חטיבה 165, חטיבת ביסלמ"ח וחטיבה 300. 5,500 לוחמי אש"ף (בהם 1,500 בצור ו-2,000 בצידון) 4 חטיבות סוריות וכוחות קומנדו המלחמה החלה ב-6 ביוני עם הפגזות של חיל האוויר וחיל הים על מטרות בדרום לבנון ובמערבה. חיל האוויר הישראלי הפיל כ-100 מטוסים סוריים בהלך המלחמה, מתוכם כ-80 בקרבות אוויר והשאר מטילי נ"מ. ביום הראשון למלחמה הופל מטוס ישראלי והטייס אהרון אחיעז נפל בשבי אש"ף. הוא הוחזר לישראל כשבועיים לאחר מכן. ביום הרביעי למלחמה, חיל האוויר פתח במבצע ערצב-19 לתקיפת מערך טילי הקרקע-אוויר בבקעת הלבנון. מערך הסוללות הושמד תוך מספר שעות. המבצע התפתח אחד מקרבות האוויר הגדולים בתולדות צה"ל והופלו בו כ-29 מטוסים סוריים. למחרת הופלו 30 מטוסים סוריים נוספים. אף מטוס מחיל האוויר הישראלי לא נפגע בקרבות האוויר. במקביל, מסוקי AH-1 קוברה של חיל האוויר השמידו מאות כלי רק"מ סורים, לרבות עשרות טנקים, כולל מדגם טי-72. מול חיל הים הישראלי, התייצב חיל הים הסורי שכלל: שתי מקשות ת-43 מתוצרת ברית המועצות; 14 ספינות טילים מדגם אוסה ו-קומאר; שלוש ספינות ללוחמה נגד צוללות; ומספר ספינות עזר קטנות. הצי הלבנוני לא היה מעורב בלחימה כנגד ישראל. גם הכוחות הסובייטים והמערביים שהיו באזור לבנון לא היו מעורבים בלחימה. לאורך כל הלחימה חיל הים היה מעורב במצור על בירת לבנון ביירות ובהנחתת כוחות ישראליים על אדמת לבנון. בנוסף על כך, שייטת 13 קיימה מארבים ופשיטות כנגד מחבלים בכבישי לבנון. בסוף המלחמה חיל הים עזר לפינוי שתי חטיבות שריון ואגד ארטילרי. לאחר המלחמה הוענקו שני עיטורי העוז, כארבעה עיטורי המופת וכחמישה צל"שי הרמטכ"ל. בנוסף על כך, הוענק לכלל אנשי שירות הביטחון את אות מערכת שלום הגליל. רצועת הביטחון המערכה ברצועת הביטחון סקירת המלחמה, באתר צה"ל
קרחון אוסוגה

קרחון אוסוגה (באנגלית: Osuga Glacier) הוא קרחון יובלי, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה. הקרחון זורם לכיוון צפון מזרח. הקרחון נשפך אל קרחון טרפלגר בסמוך ממזרח להר ברטון. הקרון ממוקם בגובה של 1,589 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם דייוויד טי. אוסוגה (David T. Osuga), שהיה ביולוג בתחנת מקמרדו בעונת המחקר (הקיץ האנטארקטי) 1966–1967. בסיס נתונים • Samples of METAMORPHIC Rocks Collected Curing the 1985-91 Italian Antarctic Expeditions from Localities Reported and Not Reported on the Sheets of the UGGS קרחון אוסוגה באתר הסקר הגאולוגי של ארצות הברית קרחון אוסוגה באתר הגאזט האנטארקטי של ממשלת ניו זילנד מפה אווירית (מפת טיסה) של אזור קרחון אוסוגה, באתר הגאזט האנטארקטי של ממשלת ניו זילנד קרחון אוסוגה באתר הגאזט האנטארקטי של ממשלת אוסטרליה קרחון אוסוגה באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אוסוגה מפה של אזור הקרחון קרחון אוסוגה באתר mindat מחשבון מרחקים - המרחק מקרחון אוסוגה לאתרים סמוכים מזג אוויר נוכחי מעודכן בקרחון אוסוגה תחזית מזג אוויר עדכנית ארוכת טווח עבור קרחון אוסוגה סטטיסטיקות מזג אוויר ונתוני מזג אוויר היסטוריים עבור קרחון אוסוגה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי
עלי שריף אל-עמאדי

עלי שריף אל-עמאדי (בערבית: علي شريف العمادي) הוא כלכלן ואיש עסקים קטרי. הוא מכהן כשר האוצר של קטר מאז יוני 2013. הוא משמש גם כיו"ר קבוצת QNB ונמצא בדירקטוריון של אורדו, הבנק התוניסאי-קטרי, ואיגוד הבנקים הערבים. אל-עמאדי הוא בעל תואר ראשון במימון מאוניברסיטת אריזונה. אל-עמאדי עבד במחלקה לבקרת בנקאות בבנק המרכזי בקטר במשך שמונה שנים עד שנת 1998. הוא הצטרף לבנק הלאומי של קטר בשנת 1998. הוא מונה למנכ"ל הבנק בשנת 2005. עמאדי נכלל ברשימת 100 הערבים החזקים ביותר בפברואר 2013 והגיע למקום ה-32 בשל תפקידו בצמיחה המהירה והרחבתו של הבנק הלאומי של קטר. כהונתו נמשכה עד יוני 2013. הוא מונה לשר הכלכלה והאוצר ב-26 ביוני בדירוג מחדש של הממשלה בעקבות עלייתו של השייח' תמים בן חמד אאל ת'אני לתפקיד אמיר קטר. עמאדי החליף בתפקיד את יוסף חוסיין כמאל. הוא הוכרז כחבר המועצה המינהלית של רשות ההשקעות בקטר (QIA) ב-1 ביולי 2013. כמו כן, הוא מונה ליו"ר דירקטוריון בבנק הלאומי של קטר ב-7 ביולי 2013. מדיה וקבצים בנושא עלי שריף אל-עמאדי בוויקישיתוף "Qatar's QNB names finance minister Emadi as board chairman". Reuters. Dubai. 7 July 2013. Retrieved 17 August 2013. ערך זה הוא קצרמר בנושא פוליטיקאים ובנושא קטר. אתם מוזמנים לתרום לוויקיפדיה ולהרחיב אותו.
פניני הלכה לילדים

פניני הלכה לילדים היא סדרת ספרי ילדים, המבוססת על הסדרה פניני הלכה שכתב הרב אליעזר מלמד, ויוצאת לאור על ידי מכון הר ברכה. מטרת הסדרה להנגיש את תוכן ההלכות לילדים בצורה קלילה ובהירה. הספרים משלבים הלכות לצד המחשות בעזרת איורים וקטעי קומיקס. מאייר ועורך הסדרה הוא הרב יאיר ביטון. נכון לאדר תשפ"ד (2024) ישנם שניים עשר ספרים בסדרה: שבת חלק א – עוסק בהלכות הכנות לשבת, הדלקת נרות שבת, תפילות השבת, קידוש, סעודות שבת, הבדלה ומלווה מלכה. שבת חלק ב – עוסק ברוב מלאכות שבת: בישול, ברירה והכנת מאכלים, מלאכות הבגד והטיפול בגוף, מלאכת בונה וסותר, מבעיר ומכבה (כולל דיני חשמל), כותב, צובע ומוחק. שבת חלק ג – עוסק בחלק ממלאכות שבת ודינים נוספים הקשורים לשמירת השבת: מלאכות שבצומח, בעלי חיים, מלאכת הוצאה, צביון השבת, מוקצה, מלאכה על ידי קטן וגוי, מעשה שבת, פיקוח נפש ותחום שבת. ברכות חלק א – עוסק בהלכות נטילת ידיים לפני הסעודה, ברכת המוציא, ברכת המזון וזימון, וברכת חמשת מיני דגן. ברכות חלק ב – עוסק בהלכות ברכת היין, ברכת בורא פרי העץ והאדמה וברכת שהכל, כללי ברכה ראשונה וברכה אחרונה, ברכות הריח והראיה, ברכת הגומל, ברכות שהחיינו והטוב והמיטיב, ותפילת הדרך. תפילה חלק א – עוסק בהלכות תפילה במניין, הכנות לתפילה ומקום התפילה, נוסחי העדות השונות, אמירת קרבנות ופסוקי דזמרא, ועוד. תפילה חלק ב – עוסק בהלכות קריאת שמע, תפילת עמידה, חזרת הש"ץ, ברכת כהנים, נפילת אפיים, קריאת התורה, קדיש, תפילות מנחה וערבית, קריאת שמע על המיטה ועוד. שביעית ויובל – עוסק בהלכות שנת השמיטה, היתר מכירה ואוצר בית דין, שמיטת כספים, מצוות היובל וחזון השביעית. סוכות – עוסק בהלכות חג הסוכות. ליל הסדר והגדה של פסח – עוסק בהלכות ליל הסדר, ומובאת בו גם הגדה של פסח מלווה באיורים. פסח – עוסק בהלכות חג הפסח. ראש השנה – עוסק בהלכות ראש השנה. פניני הלכה מכון הר ברכה אתר האינטרנט של פניני הלכה לילדים ויצירות נוספות של הרב יאיר ביטון הרב יואל קטן, סקירה על פניני הלכה לילדים, בעיתון בשבע